
[image: ]	


	
Број: 02 - __________                                                                                                              П Р Е Д Л ОГ
_______ 2025 година
С к о п ј е
ЗАПИСНИК
Од Петнаесеттата седница на Управниот одбор на
Фондот за здравствено осигурување на Република Северна Македонија,
одржана на 31 јули 2025 година со почеток во 13,25 часот 
во просториите на Фондот 

Присутни членови на Управниот одбор:
· [bookmark: _Hlk184113351][bookmark: _Hlk100059169]Дритан Даути- претставник од Министерсто за здравство–претседател;
· д-р Димитар Димитриевски - претставник од здружението на пензионерите– член;
· Маја Чемерикиќ Велковска– претставник од Организацијата на потрошувачи – член. Во работата на седницата учествуваше преку конференциска врска
· проф. д-р Калина Гривчева Старделова- претставник од Фармацевтска комора на Македонија– член. Во работата на седницата учествуваше преку конференциска врска
· [bookmark: _Hlk203652267]Бранко Азески- претставник од Сојуз на стопански комори на Македонија – член. Во работата на седницата учествуваше преку конференциска врска

Отсутни членови на Управниот одбор:
· [bookmark: _Hlk177543659]Ирена Петковски- претставник од Министерството за финансии – заменик на претседателот;
· Трпе Деаноски- претставник од Сојузот на синдикатите на Македонија – член;

Присутни од ФЗОРСМ:
· Сашо Клековски, ВД Директор на ФЗОРСМ;
· Бранко Аџигогов, ВД Директор на ФЗОРСМ;
· Софче Ристовска, по овластување Директор на сектор за финансиски прашања;
· Христо Трповски, раководител на одделението за регрес и судски постапки,во својство на лице одговорно за организирање на работата на Управниот одбор на ФЗОРСМ;
· Емилија Младеновска,со овластување деловен секретар во својство на записничар.

Седницата ја отвори и водеше претседателот Дритан Даути. На почетокот утврди дека се присутни пет членови на Управниот одбор, со што условите за полноважно работење и одлучување се исполнети, по што го прочита претходно доставениот 

П Р Е Д Л О Г - Д Н Е В Е Н  Р Е Д

· [bookmark: _Hlk202444353]Усвојување на записникот од Дванаесетата седница на Управниот одбор одржана на 1 јули 2025 година
· Усвојување на записникот од Тринаесетата седница на Управниот одбор одржана на 17 јули 2025 година
· Усвојување на записникот од Четиринаесетата седница на Управниот одбор одржана на 23 јули  2025 година

1. [bookmark: _Hlk181777882]Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2025 година;
2. Предлог за донесување заклучок за пренамена на условен надоместок за ЈЗУ Универзитетска клиника за трауматологија, ортопедски болести, анестезија, реанимација, интензивно лекување и ургентен центар - Скопје;
3. Разно.

По изложувањето на предлог дневниот ред, претседателот праша дали има и други предлози за дневниот ред на денешната седница.

Бидејќи не беа дадени предлози за дополнување на дневниот ред, Управниот одбор го прифати предлогот дневен ред и  за седницата едногласно го усвои следниот

Д Н Е В Е Н  Р Е Д

· Усвојување на записникот од Дванаесетата седница на Управниот одбор одржана на 01 јули 2025 година
· Усвојување на записникот од Тринаесетата седница на Управниот одбор одржана на 17 јули 2025 година
· Усвојување на записникот од Четиринаесетата седница на Управниот одбор одржана на 23 јули 2025 година

1. Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2025 година;
2. Предлог за донесување заклучок за пренамена на условен надоместок за ЈЗУ Универзитетска клиника за трауматологија, ортопедски болести, анестезија, реанимација, интензивно лекување и ургентен центар - Скопје;
3. [bookmark: _Hlk196391734]Разно.

- Управниот одбор без дискусија едногласно го усвои записникот од Дванаесетата седница.
- Управниот одбор без дискусија едногласно го усвои записникот од Тринаесетата седница.
- Управниот одбор без дискусија едногласно го усвои записникот од Четиринаесетата седница.

Потоа се пристапи кон разгледување на точките на дневниот ред.


ТОЧКА 1 - Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2025 година

[bookmark: _Hlk98228839]Директорот Клековски, за оваа точка од дневниот ред информираше дека поради недостиг на финансиски средства за непречено функционирање до крајот на годината, врз основа на реализирани расходи во првото полугодие и проекција за реализација на расходи до крајот на годината, предлагаме зголемување на договорен надоместок на одредени јавни здравствени установи. Во основа следени се реализираните расходи во првите шест месеци, нивото на долгови и што побарале установите, потоа  земени се три варијабли за да видиме што треба да се направи и предлогот е да се направат измени кај одреден број на институции каде што се јавувале проблеми. Предвидувањето ни е  дека нема да ја завршат годината одредени јавни здравствени установи и она што можеби паѓа во очи е дека добар дел од овие што нема да ја завршат годината се помалите јавни здравствени усанови, во основа тие имаат помали буџети со тоа што неколку вработувања и неколку промени значително ја менуваат сликата, а во фазата на преговорте со нив немавме директна комуникација. 
Во Козле измената е затоа што добија нов статус сега се вклучени во колективниот договор на клинички центар  и тоа доведе до зголемување на платите и платниот фонд до ниво каде што не можеа сами да ги покријат работите. Додека кај дерматологија е зголемен условниот буџет за биолошка терапија поради укажувањата дека имат  пациенти со многу тешка форма на  псоријаза  и супуративен хидраденис, кои ако не се зголеми буџетот нема да стасат на ред за вклучување во терапијата и имавме повеќе укажувања дека навистина треба да интервенираме таму. Со ова зголемување до крајот на годината ќе можат целата листа на чекање да ја вклучат со тоа што и ова зголемување ќе може  да го вклучиме и за следната година. Кај Дигестивна предлагаме да се намали условниот надоместок  и да се префрли во основниот за набавка на оперативен хируршки микроскоп, видео систем за гастроскопија и подвижен ренген за интензивна нега кои се потребни за вршење на процедура за баријатрична хирургија, а се утврдени со условен надоместок. Исто така и во Гастроентерохепатологија предлагаме да се намали  условниот надоместок и да се додава на основниот. Во двете јавни здравствени установи нема да се искористи надоместокот до крај на годината односно има простор да се намали  од условниот и да им префрлиме во основниот за да разрешат работи кои им се неопходни во основните работи. 

Потоа, Управниот одбор, врз основа на предлогот содржан во работниот материјал за оваа точка, без дискусија едногласно го донесе следниот

Одлука
за изменување на Одлуката за утврдување на вкупниот договорен надоместок на јавните здравствени установи за 2025 година


ТОЧКА 2 - Предлог за донесување заклучок за пренамена на условен надоместок за ЈЗУ Универзитетска клиника за трауматологија, ортопедски болести, анестезија, реанимација, интензивно лекување и ургентен центар - Скопје

[bookmark: _Hlk203727361][bookmark: _Hlk196466346]Директорот Клековски, за оваа точка информираше дека по барање на ЈЗУ ТОАРИЛУЦ станува збор за зголемување на бројката за хируршки интервенции, кое што нема финансиски импликации, односно согласно сегашната реализација на условен надоместок за одделни трошоци од тековното работење, има остаток на нереализирани средства од условниот надоместок за дополнителни 10 хируршки интервенции – сколиози. Покрај реализираните десет хируршки интервенции - сколиози даваме предлог да ја зголемиме бројката на дваесет со тоа што средствата си остануваат исти. 

По објаснувањето, Управниот одбор едногласно го донесе предложениот

Заклучок: Се одобрува измена на бројот на хируршки интервенции – сколиози, наместо 10 хируршки интервенции – сколиози годишно, да бидат 20 годишно во условниот надоместок за одделни трошоци од тековното работење во износ од 15 милиони денари за ЈЗУ ТОАРИЛУЦ-Скопје за 2025 година.

ТОЧКА 3 –Разно

Во рамките на точката разно, Директорот Клековски, најави дека е потребно да се одржи седница по пат  на конференциска врска во врска со разрешување на негативната листа на онколошките лекови во однос на нивото на партиципација, членовите на Управниот одбор се согласија и се договори седница за ден 1 август 2025 година.
 
Со тоа, дневниот ред беше исцрпен по што претседателот Дритан Даути во 14,00 часот ја заклучи Петнаесетата седница на Управниот одбор на Фондот.

[bookmark: _Hlk214350460]                      Записничар,                                             Управен одбор/Këshilli drejtue 
          Емилија Младеновска                                               Претседател/Kryetar,
[bookmark: _Hlk125545888]                                                                                                                 DritanDauti

